Η **Σούζαν Μπ. Άντονι** (αγγλικά: *Susan B. Anthony*, 15 Φεβρουαρίου 1820 - 13 Μαρτίου 1906) ήταν Αμερικανίδα κοινωνικός μεταρρυθμιστής και ακτιβίστρια των γυναικείων δικαιωμάτων, η οποία είχε σημαντικό ρόλο στη διαμόρφωση στο κίνημα της σουφραζέτας. Γεννήθηκε σε μία οικογένεια Κουακέρων, η οποία είχε αφιερωθεί στην κοινωνική ισότητα, Anthony's sister Mary, with whom she shared a home in later years, became a public school principal in Rochester, and a woman's rights activist. και ήδη από τα 17 της ξεκίνησε να κάνει αναφορές κατά της σκλαβιάς. Το 1856, έγινε μέλος της Αμερικανικής Ένωσης Κατά της Σκλαβιάς, στη Νέα Υόρκη. 

Το 1851, συνάντησε την Ελίζαμπεθ Κάντι Στάντον, με την οποία σχημάτισε δεσμούς φιλίας που κράτησαν για μία ζωή, και με την οποία συνεργάστηκε ως ακτιβίστρια των γυναικείων δικαιωμάτων. Το 1852, μαζί ίδρυσαν τη Γυναικεία Οργάνωση Νέας Υόρκης περί εγκράτειας (αφορούσε την κατανάλωση αλκοόλ) αφού πρώτα της είχε απαγορευτεί να μιλήσει στην οργάνωση της Νέας Υόρκης, καθότι γυναίκα. Οι δύο τους, αργότερα, ίδρυσαν, το 1863, το Women's Loyal National League, μαζεύοντας μέσω αυτού 400.000 υπογραφές υπέρ της κατάργησης της δουλείας. Το 1866, ξεκίνησαν και την Αμερικανική Ένωση Ίσων Δικαιωμάτων, η οποία αποσκοπούσε στην απόκτηση δικαιωμάτων για τις γυναίκες και τους αφροαμερικανούς. Το 1868, κυκλοφόρησαν και την εφημερίδα *The Revolution*. Η δράση των δύο γυναικών συνεχίστηκε, και το 1869 ιδρύουν την Εθνική Ένωση Σουφραζέτας, η οποία το 1890 συγχωνεύθηκε με την Αμερικανική Ένωση Σουφραζέτας, δημιουργώντας την Αμερικανική Εθνική Ένωση Σουφραζέτας. Περί τη δεκαετία του 1870, μαζί με την Ματίλντα Τζόσλιν Γκέιτζ έγραψαν το εξάτομο βιβλίο *History of Woman Suffrage*. Για κάποιο λόγο, προς το τέλος του αιώνα, οι δύο γυναίκες σταμάτησαν να συνεργάζονται, χωρίς όμως να διακοπούν οι δεσμοί φιλίας τους. 

Το 1872, η Άντονι είχε φυλακιστεί, επειδή πήγε να ψηφίσει, με τη δίκη της να παίρνει διαστάσεις. Η Άντονι, έδινε περίπου 70 με 100 λόγους ανά τη χώρα που αφορούσαν τα δικαιώματα των γυναικών. Η δράση της δεν ήταν μόνο εγχώρια, καθώς ήταν μεταξύ των γυναικών που είχαν σημαντικό ρόλο στη δημιουργία του Διεθνούς Συμβουλίου Γυναικών, το οποίο έως και σήμερα είναι ενεργό. Όταν είχε πρωτοξεκινήσει τον αγώνα της την είχαν γελοιοποιήσει και κατηγορήσει ότι προσπαθεί να καταστρέψει τους θεσμούς του γάμου. Η κοινή γνώμη, ωστόσο, άλλαξε κατά τη διάρκεια της ζωής της. Μάλιστα δε κατά την εορτή των 80ων γενεθλίων της καλέστηκε στον Λευκό Οίκο, από τον τότε πρόεδρο Ουίλλιαμ ΜακΚίνλεϊ. Η Άντονι έγινε η πρώτη γυναίκα που απεικονίστηκε επάνω σε αμερικανικό δολάριο (το 1979).

Παραπομπές
----------

1. 1 2  «Encyclopædia Britannica» (Αγγλικά) biography/Susan-B-Anthony. Ανακτήθηκε στις 9  Οκτωβρίου 2017.
2. 1 2  (Αγγλικά) *SNAC*. w61z45zx. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 31. Ανακτήθηκε στις 9  Οκτωβρίου 2017.
4. 1 2  www.nytimes.com/1906/03/13/archives/miss-susan-b-anthony-died-this-morning-end-came-to-the-famous-woman.html.
5. ↑  Ανακτήθηκε στις 20  Ιουνίου 2019.
6. ↑  «American Women Writers» (Αγγλικά) 1979.
7. 1 2  Leo van de Pas: (Αγγλικά) *Genealogics*. 2003.
8. ↑  www.womenofthehall.org/inductee/susan-b-anthony/.
9. ↑  Harper (1898–1908), Vol. 1, pp. 10, 37, 57
10. ↑  Harper (1898–1908), Vol. 1, pp. 144, 231
11. ↑  McKelvey (April 1945) Αρχειοθετήθηκε 2016-03-04 στο Wayback Machine. pp. 16, 18
12. ↑  Griffith (1984), pp. 108, 224
13. ↑  Barry (1988), pp. 296–99, 303
14. ↑  Harper (1898–1908), Vol. 1, p. 480
15. ↑  «Susan B. Anthony Dollar: 1979–1999». U.S. Mint. Ανακτήθηκε στις 23 Ιανουαρίου 2014.

Εξωτερικοί σύνδεσμοι
--------------------

* Susan B. Anthony: Celebrating "A Heroic Life", a biography and exhibit from the Department of Rare Books at the University of Rochester
* "Not for Ourselves Alone: The Story of Elizabeth Cady Stanton and Susan B. Anthony ", a project of the Public Broadcasting System based on the film by Ken Burns
* "The Trial of Susan B. Anthony: An Account" by Douglas O. Linder, University of Missouri-Kansas City School of Law
* Susan B. Anthony Papers, 1820–1906 Αρχειοθετήθηκε 2019-06-07 στο Wayback Machine. Sophia Smith Collection, Smith College.
* Έργα της/του ή για την/τον Σούζαν Μπ. Άντονι στο Internet Archive
* Michals, Debra "Susan B. Anthony". National Women's History Museum. 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27864812
* **ΕΒΕ**: 127917
* LCCN: n82096260
* ISNI: 0000 0000 8210 7872
* GND: 118645331
* SELIBR: 310615
* SUDOC: 083731660
* BNF: cb161833471 (data)
* MusicBrainz: aa2d577c-486b-4a3b-81bb-28ad8ca145db
* NLA: 36507824
* NDL: 01038673
* NKC: zcu2014821299
* BNE: XX1367219
* CiNii: DA12220831

 |

 |